3 POSĖDIS

# SPRENDIMAS

**DĖL KAUNO RAJONO SAVIVALDYBĖS GYVENAMŲJŲ PATALPŲ REMONTO FONDO TARYBOS SUDARYMO**

2019 m. gegužės 30 d. Nr. TS-177

Kaunas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, Kauno rajono savivaldybės tarybos veiklos reglamento, patvirtinto Kauno rajono savivaldybės tarybos 2019 m. kovo 28 d. sprendimu Nr. TS-136 ,,Dėl Kauno rajono savivaldybės tarybos veiklos reglamento patvirtinimo“, 129, 130 ir 131 punktais ir atsižvelgdama į Kauno rajono savivaldybės mero 2019 m. gegužės 20 d. potvarkį Nr. MP-32 „Dėl Kauno rajono savivaldybės gyvenamųjų patalpų remonto fondo tarybos pirmininko kandidatūros“, Kauno rajono savivaldybės administracijos direktoriaus 2019 m. gegužės 15 d. įsakymą Nr. ĮS-879 „Dėl Kauno rajono savivaldybės gyvenamųjų patalpų remonto fondo tarybos narių“, Kauno rajono savivaldybės taryba n u s p r e n d ž i a:

Sudaryti Savivaldybės tarybos kadencijos laikotarpiui Kauno rajono savivaldybės gyvenamųjų patalpų remonto fondo tarybą iš 7 narių:

Pirmininkas Jonas Mykolaitis, Savivaldybės tarybos narys.

Nariai:

Jonas Gurskas, Savivaldybės tarybos narys;

Giedrė Ivonytė, Ekonomikos skyriaus vedėjo pavaduotoja;

Irena Jonaitienė, Buhalterinės apskaitos skyriaus vedėjo pavaduotoja;

Mantas Rikteris, Savivaldybės administracijos direktoriaus pavaduotojas;

Gvidas Rutkauskas, Savivaldybės tarybos narys;

Jurgita Šarapovienė, Aplinkos skyriaus vyriausioji specialistė.

Šis sprendimas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams   
(A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Savivaldybės mero pavaduotojas, Antanas Nesteckis

pavaduojantis Savivaldybės merą

**KAUNO RAJONO SAVIVALDYBĖS ADMINISTRACIJOS**

**EKONOMIKOS SKYRIUS**

**SAVIVALDYBĖS TARYBOS SPRENDIMO ,,DĖL KAUNO RAJONO SAVIVALDYBĖS GYVENAMŲJŲ PATALPŲ REMONTO FONDO TARYBOS SUDARYMO“ PROJEKTO**

**AIŠKINAMASIS** **RAŠTAS**

2019 m. gegužės 15 d.

Kaunas

**1. Sprendimo projekto rengimą paskatinusios priežastys, tikslai.**

Pasibaigus 2015–2019 m. Kauno rajono savivaldybės tarybos kadencijos laikotarpiui, būtina sudaryti naują Kauno rajono savivaldybės gyvenamųjų patalpų remonto fondo tarybą.

Tikslas – pateikti Savivaldybės tarybai tvirtinti naują Kauno rajono savivaldybės gyvenamųjų patalpų remonto fondo tarybos sudėtį.

**2. Teisinis reglamentavimas (kaip šiuo metu reguliuojami sprendimo projekte aptariami klausimai).**

Lietuvos Respublikos vietos savivaldos įstatymo 16 straipsnio 2 dalies 6 punktas numato, kad išimtinė Kauno rajono tarybos kompetencija yra komisijų, komitetų ir kitų savivaldybės darbui reikalingų darinių sudarymas. Kauno rajono savivaldybės tarybos veiklos reglamento, patvirtinto Kauno rajono savivaldybės tarybos 2019 m. kovo 28 d. sprendimu   
Nr. TS-136 ,,Dėl Kauno rajono savivaldybės tarybos veiklos reglamento patvirtinimo“,   
129–131 punktuose numatyta savivaldybės tarybos komisijų sudarymo tvarka.

Kauno rajono savivaldybės gyvenamųjų patalpų remonto fondo nuostatų, patvirtintų Kauno rajono savivaldybės tarybos 2011 m. lapkričio 24 d. sprendimu Nr. TS-348 „Dėl Kauno rajono savivaldybės tarybos 2003 m. liepos 24 d. sprendimu Nr. 34 patvirtintų Kauno rajono savivaldybės gyvenamųjų patalpų remonto fondo nuostatų pakeitimo ir išdėstymo jų nauja redakcija“, 9 punktas nurodo, kad Fondo veiklą administruoja ir sprendimus priima Kauno rajono savivaldybės tarybos patvirtinta 7 asmenų Fondo taryba, susidedanti iš   
3 Savivaldybės tarybos narių ir 4 Savivaldybės administracijos darbuotojų.

**3. Galimi sprendimo priėmimo padariniai (teigiami ir (ar) neigiami).**

Nėra.

**4.** **Keičiamo ar pripažįstamo netekusiu galios Savivaldybės tarybos sprendimo pakeitimų sąrašas.**

Nėra.

**5. Lėšos sprendimui įgyvendinti, jų šaltiniai.**

Kauno rajono savivaldybės biudžeto lėšų nereikės.

**6. Būtinumas skelbti sprendimą Teisės aktų ir kituose registruose. Viešinimas.**

Nėra.

**7. Antikorupcinis vertinimas.**

Vertinti nereikia.

**8. Numatomo teisinio reguliavimo poveikio vertinimo rezultatai.**

Vertinti nereikia.

**9. Kiti, sprendimo iniciatorių nuomone, reikalingi pagrindimai ir paaiškinimai.**

Nėra.

**10. Sprendimo projekto rengėjai. Asmuo, atsakingas už sprendimo įvykdymą.**

Sprendimo projektą parengė ir už jo vykdymą atsakinga – Ekonomikos skyriaus vedėjo pavaduotoja Giedrė Ivonytė.

Ekonomikos skyriaus vedėjas Artūras Pupalė